สำหรับคนที่ชอบทานมะม่วงสุกเป็นชีวิตจิตใจแล้วละก็ "Yellow Dellow Dessert" ถือว่าตอบโจทย์ได้อย่างแท้จริง

***บรรยากาศและบริการ***
ร้าน Yellow Dellow Dessert สาขาสยามสแควร์อยู่ใกล้กับโบนันซ่า ในสยามแควร์ ซอย 1 เป็นร้านห้องแอร์ขนาดเล็ก มีเคาน์เตอร์สำหรับขาย และมีที่นั่งในร้านเล็ก ๆ แค่ 2-3 โต๊ะ เวลาไปส่วนใหญ่จะมีลูกค้าเข้ามาเรื่อย ๆ แต่ก็รอคิวไม่นานนัก หน้าร้านมีชารต์เมนูบอกราคา และขนาดให้เลือกหลายหลาย มีเมนูมากมายละลานตา

***เมนู***
วันนี้สั่ง Hello Mango: Mango Juice size M (45 บาท) น้ำมะม่วงสุกปั่น ปั่นจากมะม่วงสุกหอมหวานคัดสรรมาอย่างดี ปั่นกับเกล็ดน้ำแข็ง ดูดแล้วสดชื่นใจ หอมหวานมะม่วงสุกแท้ ไม่มีการผสมแต่งกลิ่นแต่อย่างใด ให้ความรู้สึกเหมือนทานผลไม้สดจากธรรมชาติ โรยหน้าด้วยเนื้อมะม่วงสุกรสหวาน เรียกได้ว่าถ้าเป็นคนรักมะม่วงสุกแล้ว ฟินอย่าบอกใครเลยหล่ะ